Πανδημία Covid-19 και υποτροπή: οι αντιλήψεις και οι εμπειρίες των πρώην τοξικοεξαρτημένων- συμβούλων τοξικοεξάρτησης για τους παράγοντες προστασίας και επικινδυνότητας
Creators: name: Τσακίρη, Μαρία Αννα Απόστολου
Publisher: name: Aristotle University of Thessaloniki
Year: 2022
Subjects: Υποτροπή
Σύμβουλοι τοξικοεξάρτησης
Παράγοντες κινδύνου
Παράγοντες προστασίας
Covid-19
Relapse
Drug addiction counselors
Risk factors
Protective factors

description: Η παρούσα μελέτη διερευνά τις αντιλήψεις και τις εμπειρίες των πρώην τοξικοεξαρτημένων – συμβούλων τοξικοεξάρτησης, όσον αφορά στους παράγοντες προστασίας και κινδύνου της υποτροπής, την περίοδο της πανδημίας Covid-19. Εξετάζει, αν οι παράγοντες κινδύνου και προστασίας στη συγκεκριμένη κοινωνική και χρονική συνθήκη ταυτίζονται ή διαφοροποιούνται από τους παράγοντες κινδύνου και προστασίας της υποτροπής σε οποιαδήποτε άλλη συνθήκη. Επιπλέον, διερευνά τις αντιλήψεις των συμβούλων σχετικά με τις επιπτώσεις την πανδημίας στα υπό απεξάρτηση άτομα, τα βιώματα και τις εμπειρίες τους, την ίδια περίοδο καθώς επίσης και τις προτάσεις τους σε επίπεδο πρακτικών και πολιτικών για μια επόμενη περίοδο εγκλεισμού και πανδημίας. Τέλος, σε όλα τα παραπάνω προστίθεται η διάσταση του φύλου και των διαφορών που μπορεί να προκύπτουν εξαιτίας αυτού. Στην μελέτη συμμετείχαν 6 άντρες και 5 γυναίκες σύμβουλοι τοξικοεξάρτησης , που εργάζονται σε διαφορετικά πλαίσια και προσφέρουν την γνώση και την εμπειρία τους σε διαφορετικά στάδια της απεξαρτητικής διαδικασίας. Για την διεξαγωγή της έρευνας αξιοποιήθηκε η ποιοτική μέθοδος και η επεξεργασία των δεδομένων έγινε με την μέθοδο της ανάλυσης περιεχομένου. Η επιλογή των συμμετεχόντων έγινε με την μέθοδο της σκόπιμης δειγματοληψίας και πραγματοποιήθηκαν εις βάθος συνεντεύξεις. Η πανδημία του Covid-19 έπληξε συνολικά την κοινωνία και τις κοινωνικές δομές, με τα προγράμματα απεξάρτησης να μην αποτελούν εξαίρεση. Τα προγράμματα κατάφεραν να ανταποκριθούν σε μεγάλο βαθμό στις ανάγκες της εποχής, να στηρίξουν και να πλαισιώσουν την απεξαρτητική διαδικασία και τα υπό απεξάρτηση άτομα την ίδια στιγμή που ανάλογα με την φύση τους, παρουσίασαν αδυναμίες που σε συνδυασμό με τις εξωτερικές συνθήκες, οδήγησαν σε υποτροπές. Το προσωπικό φαίνεται να προσπάθησε και μέχρι ένα σημείο να κατάφερε να διατηρήσει την ψυχική του ισορροπία, αλλά εξουθενώθηκε στη προσπάθεια να ανταποκριθεί στις ανάγκες και να καλύψει θεσμικά κενά
description: This study explores the perceptions and experiences of former addicts - drug addiction counselors regarding the protective and risk factors of relapse during the Covid-19 pandemic. It examines whether the risk and protection factors in the specific social and temporal condition are identical or different from the risk and protection factors of relapse in any other condition. In addition, it explores counselors' perceptions of the impact of the pandemic on people in rehabilitation, their experiences during the same period, and their recommendations in terms of practices and policies for a subsequent period of confinement and pandemic. Finally, to all the above is added the dimension of gender and the differences that may arise because of it. The study involved 6 male and 5 female drug addiction counselors, working in different contexts and offering their knowledge and experience in different phases of the rehabilitation process. The qualitative method was used, and the processing and analysis of the data was done according to content analysis. Participants were selected using the deliberate sampling method and in-depth interviews were conducted. The Covid-19 pandemic has affected society and social structures as a whole and rehabilitation programs are no exception. The programs were largely able to respond to the needs of the time, to support and frame the rehabilitation process and the people in rehabilitation at the same time that, depending on their nature, showed weaknesses that, in combination with external circumstances, led to relapses. The staff seem to have tried and to a certain extent succeeded in maintaining their mental balance but were mainly exhausted trying to meet needs and fill institutional gaps